Борисов и БСП ще спасяват България с изкуствено душене – Иво Инджев / Ivo Indzhev\nБорисов и БСП ще спасяват България с изкуствено душене\n08.10.2014 06.10.2014 от Иво Инджев\n„Забраних на моите да ръкопляскат” е според мен открояващата се фраза след вчерашните парламентарни избори.\nЕдин е Борисов и Борисов е неговият пророк. И само той може да си позволи подобна унизителна за (верно)поданиците си заповед.\nБорисов по традиция забранява или позволява на своите какво да говорят, а те по традиция се съгласяват. Така бе учредена ГЕРБ, партията на съгласието между заповядващия вожд и съгласяващите се да му се подчиняват безпрекословно негови поданици. Учредена бе на 3 декември 2006 г. в режим на изрична забрана от страна на Борисов към хилядите учредители в най-голямата ( по онова време) зала в България да говорят ( т.е. да „злословят”) за президента Георги Първанов. И нито един от онези няколко хиляди учредители не се обиди и не си тръгна.\nКакво още забранява днес човекът, който може да си позволи да води като стадо толкова много съгласни да го следват послушно граждани за европейско развитие на България?\nОтговорът е очевиден: той ги „тества” ( „обичам” тази дума в този контекст заради близостта й с названието на една част от човешкото тяло, свързана с възпроизводството ни). Тества ги често и установява винаги, че са му все така послушни. Поради което може да си позволи ВСИЧКО!\nБорисов обича всичко да зависи от него и онези, които му оспорват това мутренско право на грубата сила не виреят в неговата периферия. Въоръжен с послушанието на своите, Борисов иска всичко или нищо.\nБорисов „тества” правилото си „всичко или нищо”, бягайки от властта на 21 февруари 2013 г. . Тогава изненада дори най-близките си хора в партията.\nПроверката му за всепозволеност продължи след това, когато избяга и от отговорността за съставяне на кабинет, преценявайки, че така му е по-изгодно. И отново нямаше бунт на неговия кораб, на който капитанът не търпи възражения и чужди мнения, поради което на палубата и в трюма се возят само съгласните с вожда.\nОбикновено на това му се казва „лоялност”- чудя се дали не идва от думата лой, т.е. от мазненето като основна ценност в задържането на един плавателен съд на вълните на целесъобразността в политиката, схващана като трапеза, на която порциите се разпределят от господаря.\nБорисов се е убедил, че може да си позволи буквално всичко и това да не се отрази на подкрепата на т.н. твърдо ядро избиратели досега. Може да бяга от пленарната зала, от предизборен дебат, от пресконференциите след изборите, но не може да избяга от своето его, което му диктува следващия ход.\nКакъв ли ще е той, тръпне в догадки България и онази част от света, на която по служебна линия й е нужно да се занимава с положението в България?\nКое му е най-изгодно днес?\nАвторът на тези редове, който не веднъж си е навличал истеричния гняв на Борисов заради непослушанието си като коментатор, дръзнал да го критикува, не е написал 479 страници в книгата „Премиер на РъБъ” ( 2013 г.), за да се откаже толкова лесно от опит за продължаваща диагноза на „явлението Борисов”.\nРазвитието на диагнозата всъщност показва чрез готовността на достатъчно много хора да следват егоцентрика Борисов, че всъщност става дума за диагноза на българското общество, болно от липса на самочувствие, делегиращо комплекса си за малоценност като депозит в банката „Борисов”, с чиито лихви той се разпорежда еднолично.\nИстината е, че като изпечен лицемер Борисов не се отличава много в този смисъл от повечето други лицемери в политиката у нас. Но е напипал печелившото махленско поведение на непукист ( спрямо последиците от собствените си действия и бездействия), който успешно внушава лъжата колко много му пука за другите- включително за същите, на които обича да забранява каквото му хрумне. Дори и долнопробните му копия, като Бареков и Сидеров, не си позволяват толкова безпардонно да унижават собствените си следовници с демонстративни забрани какво да говорят и какво да премълчават. Но Борисов го прави отново и отново точно като алфа куче в глутницата, препотвърждавайки постоянно вождизма си.\nС такъв успешно работещ инструмент на вътрешно властване над раята, Борисов наистина може да си позволи всичко без да рискува нищо. Ето защо очаквайте от него „немислимото”- стига да му е изгодно.\nАко сте забелязали, Борисов вече няколко пъти „намигна” на БСП от позицията на предизвестен победител. Стига да му пристанат, той ще се смили и ще ги покани да спасяват заедно България, за чието бъдеще не случайно упорито чертае апокалиптични прогнози в случай, че не бъде съставено правителство след изборите от 5 октомври. Колкото повече хора повярват в ужасите на близкото бъдеще без ново правителство, толкова повече той ще изглежда като герой, съставяйки правителство ( по свой вкус, каквото и да е, но само да го има).\nВ коалиция с реформаторите на Борисов би му се наложило да споделя властта, което той не иска, не умее и доказано мрази. А с БСП направо би „спасявал България” на правата на победителя, признат за велик от поваления противник.\nЗа „спасяването” на България Борисов би получил онези ръкопляскания (от изисканата публика в чужбина), които той забрани на подчинените си. За егото на Борисов, който владее положението във вътрешния си двор, тази похвала е от решаващо значение.\nНа западните съюзници е нужна стабилна България, която да не създава проблеми, а на Русия прякото участие на нейната пета соцколона във властта ще й спести необходимостта да изхабява ГЕРБ като свой втори отбор в България за целите на руската политика, ползваща своя троянски кон в Европа. Борисов ще обяснява на Запад „отличните си отношения” с Путин ( с каквито сам се похвали тази пролет по повод „Южен поток”) с необходимостта да се съобразява с коалиционните си другари, а БСП ще се оправдава с ГЕРБ пред червените симпатизанти за необходимостта да се придържаме към инструкциите от Брюксел.\nЗападните съюзници не са ни виновни, че тук мнозина подкрепят политик, като Борисов. Самите те биха пуснали такъв, като него, не до премиерското, а най-много до от портиерското място на входа на именията си. Но преценяват, че за България охранителят на Живков и Сакскобургготски е подходящ пазач и на техния интерес българите да бъдат вкарани в някакви рамки на подчинението. Борисов го може, демонстрира го чрез дресурата на собствената си партия. Не е случайно, че лозунгът му гласеше „за стабилна България”- това е ясно обещание да контролира евентуален бунт.\nКой би му помогнал повече в това усмирително полицейско начинание от самата БСП?\nБСП пък, начумерена като за пред публиката, но с тайна въздишка на облекчение, ще приеме следовникът на Живков да им стане водещ офицер във вербуването им за властта на правата на победения, но „достоен противник”- та нали тъкмо др. Първанов го направи генерал! Пък и в самата столетница Борисов е харесван доста като свой, казват социолозите.\nВ този смисъл, парадоксално на пръв поглед, но именно от БСП зависи „чудото” да се случи. Нужно е само едно: да Му, целунат ръка! Дон Борисов е добър и щедър с онези, които го признават за Дон.\nЗа реформаторите, изпитали най-сетне на тези избори усещането за възход, би било самоубийствено да се закопаят чрез един невъзможен брак в ролята на съпругата, която по дефиниция да се подпише под правото на съпруга да я бие сутрин, обед и вечер.\nАко този анализ се окаже верен, очаквайте Борисов да състави далеч по-изгодната за него коалиция с БСП от позицията на великодушен победител и спасител на България, отколкото да се „мъчи” да подчинява онази част от опърничавите реформатори, които с основание се дърпат от гарантираното изнасилване, каквото не им мърда в харема на Борисов още преди дори да са съзрели за самостоятелна роля в живота на страната.\nБорисов вероятно си мечтае и за още по-голям успех от голяма коалиция с БСП, за която ще бъде похвален от чужбина и за което явно няма да бъде наказан в България поне в близко време. Най-добре би се чувствал, ако успее да привлече също и готови да му слугуват реформатори, за да смачка кълновете на дясната конкуренция, украсявайки ореола си на победител със синята брошка, към която отдавна се домогва. Отцепничеството от РБ изглежда много позорно като хипотеза, но подобни неща вече са се случвали и преди.\nСпомнете си т.н. „сини мравки”, които през 1992 г. предадоха СДС и участваха лакомо в прекрояването на политическото пространство в угода на организираната престъпност чрез кабинета на Мултигруп под названието „Кабинета Беров”. Спомнете си и сините, които бяха много близо до присламчването към Борисов малко преди той да избяга от властта. Те са се прегрупирали сега, но не са се отказали да похапнат от неговата ръка ( видях тази нагласа с очите си вчера в Международния пресцентър за изборите в НДК в София- демонстрира ми го една физиономия, с която моя милост се размина безмълвно).\nДа обобщим ясно за финал: съставянето на коалиция с БСП е най-апетитната възможност за Борисов, но зависи от това колко унижение може да понесе ръководството на столетницата. То е доказало, че не се гнуси от монархисти и фашизоиди, загърбвайки десетилетната си реторика срещу „монархофашизма”, та един Борисов ли няма да понесе върху себе си!\nА какво би спечелила върхушката на „Позитано” ли?\nЩе си отмъсти на ДПС ( в очите на собствените симпатизанти) за досегашното вероломно партньорство.\nЩе получи поздрави от ПЕС и от противниците на ПЕС в Брюксел.\nЩе бъде отново победител от позицията на губеща партия и ще докаже ( пак на своите следовници), че е непобедима в своя опортюнизъм.\nНикак не е малко срещу едно целуване на ръка, която не толкова отдавна е козирувала на общата им петолъчка!\nУтре(хт) започва от вчера\nОсъденият Цветанов и по-бойката от Бойко слугиня Цачева се хвърлиха в нер(а)вен спор\n73 мнения за “Борисов и БСП ще спасяват България с изкуствено душене”\n06.10.2014 в 13:40\nУви, мисля че вече се потвърждава прогнозата Ви.\n06.10.2014 в 13:41\nГ-н Инджев, анализът ви е съвършен. Както обикновено. И все пак- и е така и не е така. Не може да сте пропуснали знаковото изказване на Император Тиквоний бамнкянски след като е дал гласа си “за моята партия”.\n“Аз си гласувам за моята партия, за стабилно управление, да си продължим да си изграждаме държавата, да си оправяме инфраструктурата, да направим енергийно ефективни сградите, да станем уважавани в Европа и в света, да възстановим добрите си отношения с Русия, да спрат да ги лъжат и тях и всичко останало, което сме правили”, каза Бойко Борисов.\nНяма ли кой да го попита какво съдържание влага в “да възстановим добрите си отношения с Русия”.\nДа заемем още по-категорично поза партер, щото путиновите комисиони хич не за пренебегване. Или да сбъдне направо мечтата на кумира му Тодор Живков за 16-ти евроазийски сателит.\nНямам думи. И аз имам нещо като “имение” и не само не бих му се доверил да го пази но и съвет при никакви обстоятелства не бих потърсил от бб. А той пак се гласи, с цената на всичко да “натиска бутоните до министрите си”.\nБългарио, за тебе те умряха.\n06.10.2014 в 14:53\nИво, този анализ на пред/следизборната ситуация в страната, е изключително точен и безпристрастен. Пожелавам на всички почитатели на Борисов да преживеят “голЕмата банкянска коалиция”! Тя ще бъде награда за безсънието и неуморния труд на “десни икони”, като Сугарев и Михайлов, дали всичко от себе си, за да дадат шанс на това невероятно изродливо сношение, ГЕРБ/БСП. Няма да се изненадам, ако тези “културтрегери” бъдат възнаградени от едноличния търговец ББ, за тяхната ЛОЙалност към неговата фирма. Апропо, сравненията с немската Große Koalition между CDU и SPD са абсолютно неуместни, защото тази коалиция от две стари, Демократични партии е направена на основата на обширно и конкретно коалиционно споразумение в интерес на страната и не предполага подчинение и раболепие на която и да е от тях, спрямо другата или към г-жа Меркел.\nБанкянска голяма, ще бъде между екс-комунисти и дон Бойко(останалите от ГЕРБ, ще бъдат само статисти). Удобна формировка, за установяване на путинизация в най-бедната и корумпирана европейска страна.\n06.10.2014 в 15:30\nОбикновено само чета материалите Ви, но този път не мога да се стърпя и да не Ви поздравя за отново перфектния анализ. Но, все пак не мислите ли, че има и по-малко драматичен вариант: например официална подкрепа от АБВ за герберско правителство на малцинството, с неофициалната му подкрепа от ДПС. Разбира се, червената кукувица също ще долети до скута на ББ.\n06.10.2014 в 15:31\nГ-н Инджев, как бихте коментирали натискането на спирачката от страна на ДПС?\n06.10.2014 в 15:54\nБорисов явно никога няма да се научи , че в политиката почти винаги 2 + 2 НЕ е равно на четири.\nАко смята , че е за дълго в политиката, а не мимолетно , и не е само наемник, както “експерта” Обръчшарски миналата година, е време да научи поне малко от политическата “математика”.\nЗащото и предишният му мандат, а и “мандата” на Обръчгархски завършиха късомандатно, заради криви “политически сметки” !\nСгреши ли пак , няма да има лоялни слушатели, защото те ще си намерят нов вожд.\nА и самата БКП и другите и клонинги, също ще извлече полза от това. Безплатно за нея.\n06.10.2014 в 16:01\nПовечето симпатизанти на ГЕРБ са ми ясни, но какво се случи с хора като Едвин Сугарев, че специално за него нямам никакво обяснение (или поне не ми се иска да повярвам, че обяснението е материално).\nП.П. Защото миналата година Обръчгархски “управляваше” само един “златен пръст” , но сега гасудрят от Кремъл му е клонирал цели 5 “златни пръсти”, за да го контролира напълно с “пълноценна” си “златна ръка”!\nГадно! от този анализ ти става просто гадно. Резултата от тази Гадост ще бъде национална мизерия.\nОт вчера ми се набива една фраза изричана от Робите с наведена главичка.\nГласувахме ама Файда Няма.\nОлекна ли ви Поданици ? Изпълнихте ли Послушно задължението си!\nАйде сега навеждайте се и сваляйте гащите, за да си получите Наградата – ексКУРзия за Децата ви в Чужбина а за вас Гол Хуй, пардон … Бай Бойко! Честито!!!\n06.10.2014 в 16:31\nНе мога да се отърва от чувството , че тези резултати бяха нагласени, за да се получи патовата ситуация, необходима на банкянския пожарникарополитик и да се стигне до коалиция ГЕРБ§БСП.Жалко ако до тях се прибавят и отцепници от РБ.А после не бил казал пред Ройтерс за широка коалиция след изборите.И зад всичко това стои Златев- водещия офицер на Борисов и Първанов и на важни персони в ДПС.\nНо без реформи и озаптяване на грабежа на България – няма да изкарат много.Само КТБ и енергетиката им стига.За социалната система и здравеопазването не говоря.\nЧакалите ни очакват!\n06.10.2014 в 16:51\nКомунизмът продължава,спете спокойно деца….\n06.10.2014 в 16:59\nПрочетах тази статия и докато търашувах по други сайтове ,разсъждавах по нея.Ето,отново се връщам тук.Почти безупречен е г-н Инджев в анализа си.Казвам почти,защото не съм убеден,че след зрелищното и поредно издънване на БСП ,дори в името “да натрият носа на ДПС”,толкова скоро биха приели една оферта на Борисов за голяма коалиция.При това добре познавайки нрава му да “изритва”съгласилите се да го обслужват,нещо свързано с “апетита идва с яденето”…Във връзка с нрава на Борисов,заслужава внимание и днешната статия в Електронен вестник от г-н Бакалов,според която,Борисов е нежелан за партньор от никого в БГ парламента.Колкото до нашепванията които биха дошли от Брюксел в посока “голяма коалиция /разбирам-с БСП/,вероятно би имало/а вероятно вече има/.До каква степен създаването на такава оглавявана от Борисов коалиция би гарантирала спокойствие в БГ,за мене това също е съмнително,защото въпреки наблюденията ми че за западните партньори максимата”интереса клати феса/,би била валидна при друга геополитическа обстановка,а не в настоящата, свързана с поведението на Русия…Така че след днешното заявление ,че ГЕРБ ще се опита да състави правителство на малцинството предстои да видим кой ще се съгласи да се хване на това хоро ,освен ако не се разчита на тайната подкрепа на ДПС.Заявка за такава направи и Местан.\nТочно в десятката. По добре не може да се напише.\n06.10.2014 в 17:05\nАз ще си позволя лукса, да изкажа ПО-ОСОБЕНО МНЕНИЕ, защото не вярвам г-н Инджев да е дал възможност за коментари тук, за да му се пеят само дитирамби. Да, анализът на недостатъците на ББ и ГЕРБ в общи линии е правдив. Да, и аз гласувах заради тези недостатъци за РБ, въпреки, че ако г-н Инджев може и за тях да напише една голяма статия, описваща недостатъците им. Но те, като че ли не са така принципни. ОК, съгласен съм. И съм го доказал с вота си. Но “политиката е изкуство на реалностите”, т.е. на компромисите. Когато отблъсваш ръката на ГЕРБ, трябва да помислиш до какво ще доведе това. И то не само твоята партия (партийки), но главното – България. Да, ББ е типичен опортионист и единствения му изход ще е да се коалира (вероятно задкулисно) с БСП или, дори по-вероятно с ДПС. Това по-добре ли е за България от Правителство с Премиер ББ, с коректив от РБ? Според мен КАТЕГОРИЧНО НЕ! И това е ясно за всеки непредубеден десен човек. А те са, според мен, доста повече от твърдото ядро на СДС, обединени от непоколебимата вяра в непогрешимостта на Командира. Независлимо, че сред коментаторите в този сайт, болшинството е на страната на тези, които смятат, че Костов е прав, “когато съгреши дори”. А в момента той “съгрешава” за пореден път, тласкайки РБ по твърде опасен път, оправдавайки го като борба за чистота на принципи и идеология. Да, би трябвало идеологията и чистотата да са водещи, но и разумния компромис е не по-малко важен. Нали иначе, например, нямаше да има нито една неразведена брачна двойка с пове4е от 3 години съвместен живот. Чудно ми е и че г-н Инджев продължава, дори след като суверена даде своя вот, да заема крайна и непримирима позиция, водеща вероятно към скорошни нови избори. НО ТОГАВА, ВСИЧКИ КАТО МЕН, А ПОВЯРВАЙТЕ МИ – НИЕ СМЕ БОЛШИНСТВОТО “ДЕСНИ”, ЩЕ СЕ ВЪЗДЪРЖИМ ДА ПОДКРЕПИМ ОТНОВО РБ, ЗАЩОТО ПРОСТО НЯМА КАК ТЕ ДА УПРАВЛЯВАТ САМИ БЪЛГАРИЯ. И резултатът ще върне отново на власт някакъв вид тройна коалиция, нищо чудно с участието на ГЕРБ. Е господа радикални костовисти, това ли е желанието ви?\nСпоред мен ще има правителство на Герб с премиер Боко Тиквата, подкрепено от бургаските “патриоти” и МВРо на агента на ДС Каракачанов, както и на втория отбор на ДПС – Бюреков. Общо имат 118 депутата по последни данни. Това ще е официалната подкрепа и за това ще е “правителство на малцинството”, но ще има още доста гласове над тези, които, под булото на “спасението на България” ще им бъдат дадени от Гоцето, от Кунева и Лукавски…\nУбеден съм в това и се надявам, че съвсем скоро ще получим потвърждение на заявките в подобна посока, направени в последните часове. Така отново разнообразни мутации на БКП ще ни “управляват”…\nА една от целите на Боко Тиквата е изхабяване до последно на настоящия политически модел, за да се появи той като спасител-президент през 2016 г. с претенции за промяна на Конституцията (по модела на Ердоган) в посока президентска република (която ще реши всички проблеми на партизираната и разпокъсана политическа сцена).\nА това е най-важната цел на Масква, според мен – не да има един парламент с много играчи, труден за прогнозиране и купуване, а един вожд, с когото Путин да се договаря пряко и на тъмно (имат си опит и двамцата в това). Един от основните говорите на руския интерес у нас – Андрей Райчев – снощи и днес навсякъде подпъхваше тезата, че Боко Тиквата е за президент. А това е много симптоматично за настроенията на Масковските слуги.\n06.10.2014 в 17:30\nНапълно съм съгласен с Вас – на българите им трябва управник точно като Борисов. За съжаление до там сме стигнали в развитието си. Дано доживеем и други времена, но дълбоко се съмнявам гледайки в историята, ни че такива времена могат да дойдат вече…\n06.10.2014 в 17:56\nВсе се надявах повече хора от селата и малките градове да изхвърлят наплютите от мухи календари на ББ и да гласуват за реформаторите… но не 🙁\nОтново само София град е в час.\n06.10.2014 в 18:16\nПри положение, че малко над 46 % от матряла са благоволили да гласуват, всичко е възможно. Колегата KIROV правилно отбелязва, че сравненията с Große Koalition между CDU и SPD е нещо напълно напразно – става дума за европейци, немци, при това договорили всеки детайл на над 180 страници. ПИСМЕНО и пред очите на избирателите. Има го в Интернет за всеки, който иска да погледне отново. За “десните” икони въобще не искам да отварям дума – същият С(л)угарев нали работи в ОК на БКП – София окръг, а пролетта на знаковата 1989 публикува позорния пасквил-възпяване на ВОСР (за по-младите – октомврийският болшевишки метеж от 1917 г. начело с немския шпионин, каторжник и сифилитик В. И. Улянов-Бланк, по-известен с каторжническия ник Ленин, и с финансовата подкрепа на банка Ротшилд и Лоуб & Co).\nОттук насетне всякакви изумления са възможни, стига едни хора да могат отново да се подредят до копанята с цвик. Дали ще го сипва ГАЗПРОМ, ЕК или друг, вече ще е без значение. Май отиваме към закриване на проваления комун-милицейски опит за държава България. Рестарт може и да има след 30-40 години. Ние няма да го видим обаче.\nИ, г-н Инджев, респект!\n06.10.2014 в 18:19\nПоздравления,г-н Инджев,за блестящото Ви представяне току-що по НТВ.И както винаги-забълбочените Ви точни анализи и прогнози.Пророчески!Жална ни майка!!\n06.10.2014 в 18:57\nБихте ли дали малко повече информация за Едвин Сугарев около 89-та, а и преди това. Каква е тази статия, някакъв линк?\n1НАУМ, в турция султан Ердоган ще развали една работеща парламентарна система, в която разпачетосването на малки фракции е ограничено, защото прага за парламента е висок – 10 процента. Ако и в НРБ се въведе праг от 5-6.. процента, това ще е алтернатива на президентската република, и донякъде на задължителното гласуване и платеният “вот”, защото ще ограничи много от клонинги на БКП.\nВие какъв праг за влизане в парламента предпочитате?\nМоже би някъде около 10 процента , както е в турция?!?\n06.10.2014 в 19:18\n“Най-добре би се чувствал, ако успее да привлече също и готови да му слугуват реформатори, за да смачка кълновете на дясната конкуренция, украсявайки ореола си на победител със синята брошка, към която отдавна се домогва. Отцепничеството от РБ изглежда много позорно като хипотеза, но подобни неща вече са се случвали и преди.”\nУсловното наклонение е излишно, г-н Инджев. Той вече ги е привлякъл: Кунева – външен министър, Лукарски – министър на правосъдието. Това е договореното. Ще се украси с тези две сини лекета.Позорно е според Вас, според тях е “национално отговорно” – това беше споменато поне 10 пъти от Лукарски по време на пресконференцията.\nЗамирисва ми на следваща книга:\n“Тестът за РБ”\n06.10.2014 в 20:12\nЧудесен текст – поздравления! (Congratulations)\n06.10.2014 в 20:26\nСдобихме се с нещо като кремълска стоножка. Ако избегнем лекото хиперболизиране – с кремълска седмоножка.\nНаписаното от Вас изразява позицията на много хора, които само декларират, че са десни. Не харесвам тази дума “десни” – много е мъглява за българските условия. Бих я заменила с про-европейски ориентираните българи. Наистина искам да разбеара с кое точно не сте съгласни с РБ. С това, че Бойко Борисов не е компетентен, че е безотговорен, че няма ясно изразени принципи, че има криминално минало, че … вие продължете списъка. Ама вие наистина ли искате да имате такъв министър-председател?\nИскам да разбера с какво точно от позицията на РБ не сте съгласен .\nЗащо намесвате тук Костов? Не съм адвокат на Костов, но дори и най-свирепите му критици не отричат, че е компетентен. Бихте ли изясняли отношението си към Костов, след като ще го намесватетук и ще обвинявате РБ в разни грехове.\nАко ще го месим Костов, защо да не кажем нещо и за намесата на Русия – – ами в новия парламент единствено РБ е с проевропейска ориентация, всички останали са скрити уж (ГЕРБ и ДПС) и явни (БСП, ББЦ, ПФ и Атака) лимонки на Русия. С две думи Путин си направи парламент в България.\nИ последен въпрос – казахте, че следвадващият пън няма да гласувате за РБ. Бихте ли казали за коя партия бихте гласували, на коя партия програмата ви допада най-много; или пък не ви допада.\nБлагодаря Ви и наистина искам да се получи дискусия.\nДо “Аз”: ха-ха-ха, че кой “десен” има в речника си чуждицата “болшинство” 🙂 Ще ти кажа нещо под секрет, ама да не го споделяш с никто – я инопланетянин 🙂\n06.10.2014 в 20:46\nЕдинствената разлика м/у ГЕРБ и БСП е броят на буквите и броят на рублите: получени и за получаване.\nИзборният резултат е трепач! Колкото повече руски циркови изпълнения има в НС, толкова повече ще се се държат мобилизирани нормалните хора срещу руската смрадлива паплач. Точно сега обществото не бива да се приспива и да се успокоява, защото лилипутин дебне и потрива ръчички. Добре е народът да държи приятелите си близо до себе си в парламента, а враговете си – още по-близо. А кратуната ако може да се коалира с БСП ще е отлично, защото така ще оредее не само неговия електорат, но и този на БСП, а освен това така ще се загубят напълно всякакви шансове тиквоча да го изберат за (п)резидент 🙂\nПрочетох коментарите и долавям голямо униние.\nДа, народът ни е такъв, но е доста глупаво да му се сърдим.\nРедно е да признаем, че след множеството неуспешни опити (Ж. Ганчев и т.н.), политическите инженери успяха да създадат сполучлив (за българските условия) продукт. ББ е находка. Квинтесенция на типичния българин.\n“Борисов не идва от дясно, той идва от долу.” (Ив. Кръстев)\n“Борисов е под кожата на българина.” (д-р Н. Михайлов)\nВъпросът е какво да правим в тази ситуация. Да се жалваме и окайваме ми се струва глупаво и непродуктивно. Но, виж, можем да говорим с този народ. Приятелски, ако трябва на чашка. Да обясняваме защо сме бедни, защо България е най-изостаналата държава в ЕС (и не само), защо нещата не вървят, кои забогатяха през последните 25 год., защо е хубаво да имаме разделение на властите и независим съд…\nДа опиаме, а? Вярно, трудно, бавно и страшно уморително е, но не подценявайте думите, особено когато са казани доброжелателно и от сърце.\nА за 2016-та не се притеснявам – Борисов няма да бъде следващият президент.\nОт коментарите се вижда,че доктрината на комунистическата централа да не се говори за комунистите е напълно успяла.\nАнализират се разни недостатъци да РБ,БР,ПП,ДД,но за комунистическата партия никой не говори.Нея я няма.\nЗукерман пък се занимава с Ленин и болшевипкия праврат,наричайки го Окт. революция,други с Ердоган,терти с Едвин Сугарев,Боко,Райчев,Местан,Първанов,отново десни,леви,колони,бонбони и какво ли не.\nЗа комунистическата сган никой не обелва дума.Ами ще си стоят паметниците на Альоша още много време,даже завинаги.\n06.10.2014 в 21:32\nГ-н Инджев, до колкото си спомням един друг бивш премиер се ползваше с прозвището “Командира”! За пореден път съм разочарован от това, че религията наречена костовизъм, замъглява реалността и води по пътя към тъмната страна.. жалко… Писал съм Ви и друг път по темата и държа отново да кажа, че не робувам на персони, а на политики.\nИмам няколко въпроса, Вие сте интелигентен и мислещ човек, който уважавам и чета редовно, но не мога да разбера защо до сега не съм прочел един критичен ред за Иван Костов(гласувал съм за СДС винаги!)..?\nЗащо г-н Иван Костов продаде Нефтохим Бургас(основен лост в икономиката) на Лукойл… всички ние знаем – руска компания?\nСамо този въпрос е достоен за статия и коментар…\n06.10.2014 в 21:54\nОт всички тези лидери, само Радан Кънев е минал на изпит пред Иван Костов. Всички останали по едно или друго време са получили оценка Слаб (2) пред най-успешният български политик за всички времена, който накара червената армия да виси като прани гащи на границата защото й отказа преминаване през въздушното пространство на България и осуети опита й да спаси терминирането на бивша Югославия.\n06.10.2014 в 22:38\nИзвинявам се, да се чете “Градския комитет на БКП”.\nКнигата на Едвин се казва “Българският експресионизъм”, изд. Народна просвета, 1988 г., стр 13-16. Основно венцехвали Левчев старши и други придворни стихоплетци, но тези страници са посветени предимно на “Великия Октомври”.\nОще може да се види и тук: youtu.be/1kmxbQ5tQS0\nСъщо и в следните две преинтересни книги,\nAнгел Димов, “Власт на всяка цена”, изд. “Нова зора”, София, 2007 г.;\nо.з.ген. Кирил Косев, “Не пипайте досиетата на предано служилите на България родолюбци”, в. “Нова зора”, бр. 30, вторник, 1 авг. 2006 г., стр. 5-6, Сф.\nОсвен това съм виждал с очите си служебния телефонен указател на ГК на БКП (в архива на Николай Босия), където “Еди” е вписан в раздела “Пропаганда и агитация”, вът. 218.\nНе са за подминаване книгите на разследващия журналист Григор Лилов и на бившия номенклатур Константин Чакъров.\nНе ме разбирайте криво, не злословя и не съдя никого, имаше едно извинение “такива бяха времената”, а и човекът има 6 деца да храни. Само маркирам детайлите от пейзажа, които май обясняват защо от аростен антибойковист “Еди” стигна дотам да открие предизборната кампания на ГЕРБ заедно Георги “дантелата” Евдокиев Марков, или агент “Николай” и “Стефан”. Такъв е животът.\n06.10.2014 в 22:47\nИсках да кажа до колегата “Ив.Терзийски”\n06.10.2014 в 23:35\nКогато Путин-Вероломний падне всички негови проекции, включително и в България ще клюмнат завинаги, като армията от роботи във филма “Междузвездни войни”…\n06.10.2014 в 23:55\nМестан смята българския за ненормален!\nМисля,че чашата на търпението за турците преля.\nДПС трябва да бъдат изритани.\nАма тук днес прелива от мурзилки на банкянския Путин/Орбан/Ердоян, които се пържат в собствен сос. Колкото повече гледам безпомощни писъци от страна на БСП и ГЕРБ-мурзилки – толкова повече обиквам изборния резултат. Оказва се, че предният парламент не е бил достатъчен цирк и ни предстои да станем свидетели на още по-извергливи изпълнения в настоящия 🙂 🙂 Предстои всеки да чакали всеки в засада. Предния път влизаха с пистолетчета в НС, а сега можем да станем свидетели на първото убийство на депутат от негов колега.\n07.10.2014 в 06:13\nБлагодаря за изчерпателния отговор. Някои неща знаех, но други не.\nВпрочем видеото в youtube е вече забранено?!\n07.10.2014 в 08:20\nВчера бях оптимистка за България заради успеха на Реф. блок,днес вече съм песимистка,\nПроруските партии ще си изберат *цар*,лидер,който не само ще се ръкува с Путин,но и ше му целува ръка,намигвайки на Брюксел-колко е *печен* и велик.\n*Който иска да говори с мен трябва да мълчи*-това е посланието на Борисов към своите и другите партии.Проруските партии знаят за какво иде реч и лукаво се подмихват.\n07.10.2014 в 08:45\nВярвам само на Кънев,Москов,Караджов,Атанасов.Те са по последователни и твърди от Костов например.Спомням си в миналия кабинет на Борисов как Костов го молеше от трибуната на на Народното събрание да има коалиция,в името на реформите а Борисов го обиждаше и си правеше каквото иска.\nСъратниците: Вълчев,Минеков,Биков,Грозев почти я напуснаха,а тези дошли от ДСБ се маргинализираха.Тези които я избраха за нар.преставител са избиратели от ДСБ.\nТя има два пътя\n1,Да подкрепи Кънев и остане на Европ. позиции и политик с лице.\n2.Да подкрепи Борисов и получи послан.постове и да покаже ,че е кукувица,която не може да снесе яице.\nЗа Лукарски и Зеленогорски няма кАкво да се каже.\nБългария влиза в зоната на здрача.\n07.10.2014 в 09:28\nСподелям позицията на ДЕМОКРАТОР.\nОчевидно българското природонаселение все още не е изживяло полагащото се и необходимо му инферно. От тази гледна точка в сила е принципа “колкото по-зле, толкова по-добре”. Прегръдката на ГЕРБ и БСП ще развенчае митовете и ще постави началото на края. Този път ще наблюдаваме “любов” между “богомолки”-лесбийки…\nКолкото до последствията за племето – “гласът божи” си го заслужава!\n07.10.2014 в 09:48\nВърви ми разправяй, че ГЕРБ не е клонинг на червената номенклатура, т.е. ДС! Сутринта след интервюто в Нова ТВ на Иво Инджев цъфна Ц.Цачева и по тертип на Гестапото започна да хвърля кал и екстременти по адрес на г-н Инджев, че видите ли отново били изпълзяли стари кадри на службите на Държавна сигурност, които обърквали народеца с глупавите си анализи – за сговора на герб с бсп, германския модел на управление и т.н.! Явно гербаджиите много са ядосани, че такива като г-н Инджев превеждат на достъпен език политическите маневри по високите етажи на политическата върхушка! Дерзайте г-н Инджев и нито крачка назад!\n07.10.2014 в 10:39\nФилм които си струва да се види!\nУбедих няколко човека да гласуват за РБ заради позицията на Радан Кънев.Ако Кунева и Лукарски се подложат на Борисов в правителство водено от него веднага се извинявам на моите приятели и оттеглям подкрепата си за РБ.Апропо: Много ми се иска да видя някъде разбивка кой от коя формация е избран за депутат от РБ.Допуснат ли реформаторите да станат брошката на ревера на Борисов ще ги сполети същата участ като синята коалиция когато реши да го подкрепи,ще бъдат аут от следващото народно събрание.\n07.10.2014 в 12:37\nРусия и почти всичко създадено от нея съществува само за да предупреждава света да не прави така. И когато човечеството придобие естествен имунитет спрямо русия и дериватите и,необходимостта от нейното същесвуване се изчерпва. Така е и с герб. Ще съществувт дотогава, докато повечето български граждани придобият естествен имунитет срещу герб. Новото 43НС има отново два полюса, независимо колко партии има в него. Единият поляс е образуван от всички партии влезли в него, с изключение на Реформаторския блок. Партиите в този полюс нямат различия помежду си, освен датата на раждането им.Представлява се от герб.Другият полюс е Реформаторският блок и се състои само от себе си.\nНезависима, свободна и благоденстваща България може да има само при условие, че мафията може да бъде победена и премахната зависимостта ни от русия. Ето я разделителната линия. Ето,това различава БЪЛГАРИТЕ от тази част на българските граждани, които гласуват за полюса “герб”. Така че, нищо ново в новото ни НС. Битката за независима и благоденстваща България продължава. Мисля, че хората милеещи за това ОТЕЧЕСТВО растат. Полюсът “герб” се задъха, спря и леко отстъпи назад.Реформаторският блок, въпреки неетичната постъпка на м.к. и б.л. на 14.09.14, постигна добър резултат.Ако се беше провел избор за Председател на Реформаторския блок, според мен, Реформаторският блок можеше да постигне резултати близки до тези на бсп и дпс. Накратко, искрите егоизъм в Реформаторския блок трябва да бъдат загасени и всички да помнят, че при деспотизъм и бедност хората страдат, вдигат се само, когато видят надежда и признаци за подобрение.Гражданската квота в тази консолидация на Реформаторски блок ще играе основна роля.И още нещо. Нови избори не трябва да ни плашат, защото, ако все пак стане това за което споменава нашият Велик будител в този Велик блог-“Да обобщим ясно за финал: съставянето на коалиция с БСП е най-апетитната възможност за Борисов, но зависи от това колко унижение може да понесе ръководството на столетницата. То е доказало, че не се гнуси от монархисти и фашизоиди, загърбвайки десетилетната си реторика срещу „монархофашизма”, та един Борисов ли няма да понесе върху себе си!”,най-доброто решение за България кагегорично е-Нови избори. И ще припомня на интелектуалците прокрепящи герб думите на бай Добри Ганчев казани след погрома над страната ни, когато България за 6 години дава над 200000 убити и над 300000 ранени: “Фердинандовата самозабрава се крепеше върху нашето унижение пред него. Нашата сервилност, нашата робска покорност и послушност издигнаха този неуравновесен тип. Мигахме пред самовластието му, пред глупешките му махове и пред пороците му.Най-добрите измежду съвременниците му се надпреварваха да го славят.Славяха го в частни разговори с него, славеха го в публични речи, във вестници, в списания”.\nНикакво униние!Нещата бавно, но сигурно ще се подобряват. От нас се изисква вяра,твърдост и постоянство. Така че, както и досега, вдигнали високо Книгата и Кръста да продължим пътя си за да спасим Отечеството си. БОГ с нас!\n07.10.2014 в 13:02\nA V RUSIA KAKVO DCHTE BADE\nПрочетох във форума информацията с факти от миналото на Едвин Сугарев и отново си дадох сметка, че всички , които сме живели съзнателен живот преди 89 г., сме работили само в комунистически институции, защото други просто нямаше. Данеби Профсъюзите, ОФ или Земеделците да бяха по-малко комунистически от БКП ? Каква беше разликата между в.”Работническо дело” и в.”Труд”? Пропадандираха едно и също нещо, цензурираха по един и същи начин. Само че Кремъл, инициатор на „перестройката”, отреди на първия съдбата на Тодор Живков, а на другия – ролята на Луканов. Така че кой е бил по-комунистическия, по-вредния за обществото „орган” в тези подли времена?\nКомунистическата власт имаше практика да се възползва от ореола на хората с талант и влияние в обществото, както четем и в „огнеупорните точки” на съветската окупация на България от 1947 г.: „Да се прави системно разследване на хора – добри организатори и специалисти, които са популярни. Тези хора да се привличат към нас, а ако откажат – да не се допускат до ръководни длъжности”.\nИ така, бил е Сугарев на ръководна длъжност в ГК на БКП? Доколкото се съди от цитирания тел.указател на ГК на БКП не е бил допуснат до никакви ръководни длъжности.\nНо , струва ми се, че този подход в анализа на фактите е неправилен. Въпросът , който би трябвало винаги да си задаваме не е какъв е бил, а как действа в момента и как е действал в последните 25 години Едвин Сугарев.\nБил ли е предател в битката за повече справедливост и демократизиране на институциите ? Забогатял ли е от политическата си дейност като останалите политици? Колко апартаменти, вили и коли има?\nНе можаха да открият и нещо компрометиращо в биографията му,а мога да си представя как само им се е искало да публикуват някое доносче или картонче:) Затова непрекъснато се опитват „да го обезвредят” като го изкарат наивник или луд, умишлено коментират изявите и твърденията му винаги със снисхождение, но не могат да ги опровергаят, подхвърлят му дезинформации и понякога той “се хваща”, защото му липсва житейския опит на подлеца…\nПолезен или вреден е бил Едвин Сугарев с позициите си (често крайни и саморазрушителни) за демократизирането на обществено-политическия живот в България?\nВ случая с подкрепата му за Бойко Борисов Едвин вероятно се опитва да бъде по-мъдър и прагматичен, да покрепи по-малкото зло, защото добро няма в предложеното „меню”. Кой знае, може и да е прав? Скоро ще разберем.\nСправедливостта изисква , ако не сме заставали до него и не сме помагали, поне да му бъдем благодарни за куража в тези „подли времена” да се бори (с вятърните мелници на статуквото) за истината и справедливостта като наш, български Дон Кихот на прехода.\n07.10.2014 в 14:09\nЗащо не предположим, че Б.Б. просто е искрен и достатъчно първичен. Това прави ли го вреден ? Я да си върнем Станишко и Местан защото не казват/говорят/ за това което правят и са много гейфрендли/няма по къса памет от българската/\nИначе Инджев е блестящ с с перто, обаче поглед в бъдещето никакъв. Интересни литертурни упражнения, та се питам : Кой предложи Пеевски?\nКолко пъти “лицето” Пеевски ще благоволи да посети Парламента?\nВъпросче закачка, после Инджев плачка.\n07.10.2014 в 15:15\n“Полезен или вреден е бил Едвин Сугарев”……Вреден!!\n“български Дон Кихот”…в скута на Буда!\n“Защо не предположим, че Б.Б. просто е искрен”….един доказан интригант и двуличник не може да бъде искрен! Бакалските му политически сметки, тодор-живковска хитрост и огромно желание за власт, го правят изключително опасен за управлението на страната.\nДо аз братанов благодарен батманчо,маладци.Дерзайте!Дано материалното ви удовлетворение да е очен харошае.Стефан.\nКъм С.Братанов от вчера.Питам се за кое СДС сте гласували винаги:от онова от което излезаха”сините мравки” или онова,чиито външен министър Н.Михайлова се извини от трибуната на НС за управлението на Ив.Костов,или онова,което ,след напускането на Костов се опита и то неуспешно да си намери лидер:Н.Михайлова,П.Стоянов,кмета на Карлово,Собственика на кафе”Спетема”/на тези последните двама така и не запомних имената/?Или може би Ви впечатлява готовността на Лукарски да пристане на Борисов.Сигурно харесвате и синята икона Сугарев,ДС-то Г.Марков,Е.Михайлов??Колкото до продажбата на Лукойл на руснаците,сигурно не знаете,че завода е пригоден само за обработване на руски/съветски/нефт.\nПродържавам да смятам,че въпреки възможните”финтове”БСП няма да си направи харакири веднага след изборното сгромолясване/поредното/приемайки оферта за участие във властта ,начело с Борисов.Смятам също,че Борисов няма да игнорира предложението от вчера на Местан.И за тово ще се намери начин,въпреки съпротивата на някои среди.Да не забравяме,че преди изборите Борисов обеща да назначи 10 зам.министри-мюсюлмани???…\n@ Батманчо / Бат Манчо?\nЧе е вреден Б.Б.- вреден е.\nНо искрен? Първичен… може би искате да кажете грубо примитивен?\nКак би реагирал Б.Б. на Бетовеновата 23-та соната? Преговоря ли уроците на тато, чел ли е Ленин към Горки? –\n“Но часто слушать музыку не могу, действует на нервы, хочется милые глупости говорить и гладить по головкам людей, которые, живя в грязном аду, могут создавать такую красоту. А сегодня гладить по головке никого нельзя — руку откусят, и надобно бить по головкам, бить безжалостно, хотя мы, в идеале, против всякого насилия над людьми. Гм-м, — должность адски трудная.”\n07.10.2014 в 17:29\nПо-горе пак заглозгаха г-н Костов. Имаше в някакъв вестник изречение на деня:\n‘От десет дни не е спряло да вали. Костов е виновен!’\nКато парафраза, разговорът между политици би бил:\n‘Айде да се осерем, ама Костов да е виновен.’\n07.10.2014 в 17:49\nБрей, за втори път вече мнението ми съвпада с вашето..потресаващо. И поздравления за открояването от поредицата дежурни ласкателства към автора.\nВсъщност, каква е точно позицията на РБ, за да може човек да прецени дали да е съгласен с нея?\nАко в България имаше закони, които да имат някаква сила, Бойко Борисов сега трябваше да е в затвора, а не да говори за върховенството на закона. Закона, който може да го окошари. Понеже мнозина скоро забравиха и подслушванията и нареждането за спиране на митническа проверка по телефона, за всички публични лъжи да не говоря. Това ако не са престъпления, аз не знам кое е.\nНе се сърди на Савова, тя е уморена и изнервена!!\nАз пък не виждам нищо лошо в Новият световен ред!!!\nЕдно правителство, един език, едни пари, едни закони, едни стандарти, няма граници, няма мита, няма технотест за коли от САЩ, които са със стандартен волан/ германците са измислили този идиотизъм технотест за коли от САЩ и Канада, които са стандартни, а за колите от Британската империя, които са нестандартни, такова нема/.\nЩе престанем да се караме на тема величие!!!!\nЗадкулисните договорки вече текат с пълна сила! РБ ако искат да оцелеят трябва да стоят по-далеч от Бoко.\nВсичко ясно разписано в коалиционно споразумение или нищо! По-добре – нищо. Боко е уникален проект на ДС. Комунистите наистина са извадили късмет откривайки го и издигайки го. Той е опасен и всяко заиграване с него може да е пагубно.\n07.10.2014 в 22:39\nТи невежа ли си или малоумник, че задаваш такива глупави въпроси, на които многократно са давани отговори и то обратно на втълпените ти в твоята глупава тиква! А що се отнася за големия ИВАН КОСТОВ (кощунство е отрепки като теб да споменават името му), той няма нищо общо с това, което се коментира тук, тъй като не е кандидат за народен представител, нито пък за министър-председател за каквито се представят и към което се стремят редица некадърници днес.\n07.10.2014 в 22:44\nИзвини се за думите си!!! Нищо не знаеш за мен, а ми пишеш по този начин без да ме познаваш, само защото съм изразил по-различно мнение от догмите на костовистката религия, като мантрата че Нефтохим е била пригодена само за руски нефт… Как не те е срам???!!!\n08.10.2014 в 00:34\nПреди да отговаря, нека се уверим, че съм разбрала правилно. Ти искаш да ми кажеш, че не знаеш каква е програмата на РБ, но не си съгласен с нея.\nОтговор ДА или НЕ ще свърши работа.\nБоко и да дойде на власт, какво ще промени изобщо, какво се кани да прави като дойде на власт? Та той няма нито една ясна позиция. Не се е изразил конкретно по нито един от въпросите, касаещи националния интерес. Какво мисли за ЮП, ще сключи ли договор за транзитни такси и др. неща свързани с ЮП, какво ще прави с КТБ, ще разкрие ли кредитните досиета, ще имитира ли 5млрд дълг, ще налее ли пари в гаранционният фонд за осигуряване на депозитите, целите суми по депозитите ли ще изплати, ще замрази ли пенсиите, ще има ли реформи в здравеопазването и образователната система и т.н. Той е поредния проект на ДС и не разбира от нищо. Освен стойки, чупки, въртели и хитрини, с които омайва матряла, нищо друго не предлага.\n08.10.2014 в 05:27\nСавова,ама тези думи,които Вие ги казвате,аз ги казвам от няколко месеца.Радвам се,че сте разбрала безизходицата.\nТези избори доказаха,че “прехода” е завършил с краен резултат-никакъв преход от комунизъм не се е състоял.\nСамо че сега всичко се утвърждава по-тихичко.\nКртай на надеждите.Комунистите пак ше са на върха на копието,заедно с технич побратим Бо.Бо.\nPozdravlenia g-n Injev, velikolepna statia.\nНе съм нито изморена нито изнервена.Не ми приписвайте състояния след като не ме познавате.Още повече,че съм дама.\nПросто попитах къде е мястото на Русия в глобализацията,тъй като познавам тази страна с личното си присъствие там.Вчера вечерта пуснах телевизия *бтв* към шест и половина вечерта за новините.Даваха някакъв турски филм в който изпълни на англииски език известният руски романс *ЭХАЛИ НА ТРОЙКЕ С БУБИНЦАМИ,А ВДАЛИ МЕРКНУЛИСЬ ОГОНЬКИ, ТАК ГРУСТИМ СОКОЛИКИ ЗА ВАМИ…..*Романсът се изпълняваше чудесно.Преводът на думите беше 1:1 към руският текст.Действието във филма се развиваше в Лондон.Може би това също е глобализация.Основен принос на Русия към съввременото глобално общество.\n08.10.2014 в 15:02\nБраво Савова,точно най-нецивилизованата страна в света да допринася за съвременното глобално общество.\nДобре че на запад не считат Русия за такава,че иначе ще ни глобализират както на Девети септ. 1944г.\nНе върви една дама както се самоопределяте да възхвалява Русията.\nЯвно глобализацията на Русия започва от Бълграия-паметниците на съветските окупатори носят българчетата по пътя на глобализацията,но на запад от София,всички им се присмиват.\nНай-смешната и най-сбърканата държава е България.Който не вярва нека се вгледа в лицата на политическо-бандитските лидери.\nНомер едно е Бо-Бо!\nNICHTA NE STE RAZBRALI\nKAZVAM 4E RUSIA MOGE DA U4ASTVUVA V GLOBALIZACIATA S POSTIGENIA /PROIVEDENIA/ OT 19/DEVETNAISETI/ VEK\n08.10.2014 в 17:02\nДо инж. Симеонов:\nСъкращението “инж.”(каквито са между другото полувината ми роднини) предполага по-високо ниво на интелект, образование, възпитание, морални ценности и т.н., каквито предполагам си мислите, че имате въпреки че махленския Ви език говори за съвсем друго. Чудя се дали ще употребите същите думи ако сме лице в лице??!!\nP.S. По никакъв начин не съм Ви обидил за да ме нападате с такива думи, мисля че и Вие ми дължите извинение!!!\n08.10.2014 в 17:39\nНе ме разбирайте погрешно, не се заяждам. Въпросът ми е по-скоро насочен към липсата на единност в мненията им по някои основни теми (отношението към ГЕРБ, ще избираме/няма да избираме лидер, ще имаме/няма да имаме конгрес). От тази гледна точка питах – с кое по-точно мнение човек да е съгласен, или да не е съгласен\n08.10.2014 в 18:14\nАнтикомунист, мисли малко бе човек!\nСавова не е противников играч – не я нападай! :)))\n08.10.2014 в 20:35\nОтново брилянтен анализ! Поздравление, господин Инджев!\nПодкрепям изцяло Демократор и Sardanapal.


България не успява трайно да привлече интереса на чуждите купувачи на втори дом\nПрез тази година страната ни изненадващо попадна в топ пет на най-търсените от инвеститорите във ваканционни имоти страни за първи път след кризата. Позицията обаче се оказа временна. Интересът на британците към втори дом в България не се оказа траен, а страната ни вече е изместена от други държави, като Германия, ЮАР, Обединените арабски емирства (ОАЕ) и Филипините.\nПрез август България заема 19-то място в класацията с 0,62% от запитванията за имоти през портала, като успява да се изкачи само с една позиция нагоре. Двайсетата позиция е за Мароко, като страната се изкачва със 17 места в подреждането.\nИспания и САЩ продължават да заемат първите две позиции в класацията. Третото място обаче е за Португалия, която се придвижва с пет места напред в подреждането, като измества дори Франция.\nПрез последната година пазарът на имоти в Португалия се възстановява устойчиво благодарение на възстановяването на икономиката и интереса от страна на чужденците.\nНе само британците са активни на пазара на имоти в Португалия. Американците също все по-често се насочват към страната заради силния долар спрямо еврото и далеч по-атрактивните възможности в сравнение с Италия например.\nТърсенето на имоти в Португалия се е засилило още повече около кризата с Гърция и новината за предсрочните избори в южната ни съседка. Така тя се смъква с 4 позиции в класацията до 16-то място.\nТоп 10 на най-желаните дестинации за покупка на втори дом се допълва от Бразилия, ОАЕ, Италия, Канада, Турция, Австралия и Германия, която е и страната с най-голям скок в класацията – с 19 места.\nС 18 позиции напред се придвижва Австрия, като заема 21-во място. Швейцария се придвижва с 11 позиции напред до 24-то място няколко месеца преди началото на зимния сезон.\nВ дъното на топ 40 остава Черна гора, като страната запазва класирането си от предходния месец. Най-силен спад в класацията отбелязват Каймановите острови, Барбадос и Нова Зеландия.


Неверният Коко брои 1 милион лв. на Радина Кърджилова! - Клюки.БГ\nНачало Новини Неверният Коко брои 1 милион лв. на Радина Кърджилова!\nНеверният Коко брои 1 милион лв. на Радина Кърджилова!\nЕтикети: Коко Каменаров, Радина Червенова\nНяма ли достойнство? Радина Червенова си прибра неверния мъж 28 март 2022\nУжас: Радина Червенова на крачка от смъртоносен инцидент 22 март 2022\nРадина Червенова се излага по bTV 10 октомври 2021


Четвъртък, 5 май – Ден за необичайни, но полезни идеи | Банкеръ\nДнес се наблюдава съвпад между Слънцето и Уран, което означава, че ъгълът между орбитите им е по-малък от 12 градуса. Това явление ще има влияние върху вас в продължение на два, до три дни. То ще се изрази в готовност да поемате рискове или във вътрешна необходимост да вдигате бунтове.\nМогат да ви хрумнат и необичайни идеи, които ще се окажат много полезни. В същото време взаимодействието между Слънцето и Уран може да ви направи нервни, но и особено привлекателни, за да създадете романтични връзки, които обаче ще са краткотрайни.\nЕто защо е по-добре да запазите спокойствие и да избягвате стреса, доколкото е възможно.\nУспех ще имат онези от вас, които следват древния философски принцип: „Животът не може да се удължи, може само да се задълбочи“.\nОвни, днес помислете какво впечатление оставяте във вашите бизнес партньори – така ще се предпазите от неуместни забележки по техен адрес. Хубаво е, човек да е убеден в правотата си, но тъкмо днес има риск да не забележите, че не винаги сте прави.\nТелци, през последните дни работихте доста усилено и сега нямате търпение да направите скъпа покупка с полученото заслужено възнаграждение. Не бързайте с харчовете – внимавайте за измами.\nБлизнаци, точно днес се откажете да давате идеи на бизнес партньорите си. Уморени сте, обезсърчени сте, очевидно е, че нямате особено желание за работа – не правете грешката да предлагате неефективни идеи, които могат дори да навредят на общия бизнес.\nРаци, днес се постарайте да разберете какъв точно резултат се очаква от изпълнението на задачите ви. Те са изключително сложни – не че бизнесмен от класа като вас, няма да се справи, но и най-малката неяснота допълнително ще ви затрудни и то напълно излишно.\nЛъвове, ако работите в сферата на търговията, днес е вашият ден! Ще спечелите нови клиенти и големи печалби. Излишно е да ви казваме, че тъкмо днес не трябва да си взимате отпуска.\nДеви, опитайте се да изпитате удоволствие от работата си – това настроение ще се предаде на бизнес партньорите ви и ще е от голяма полза за професионалното ви израстване.\nВезни, днес работата сериозно ще ви попречи на личния живот. Предварително предупредете близките си и в близките дни им отделете поне няколко часа.\nСкорпиони, спрете да правите от мухата - слон. Вашето положение е много по-благоприятно от това на 90 процента от населението по света. Ако не вярвате - погледнете статистиката и тя ще разсее тежките ви мисли.\nСтрелци, днес всеки опит бизнес партньорите да ви помогнат, рискува да ви изхвърли зад борда. Ясно обяснете, че нямате нужда от помощ – в противен случай резултатите наистина могат да бъдат катастрофални за вас.\nКозирози, днес ще имате важна бизнес среща, за която предварително не сте знаели. Запазете самообладание - колкото и да сте нервни, тя ще премине изненадващо добре за вас. Достатъчно е само да имате повече увереност и вяра в себе си.\nВодолеи, днес не се карайте с колегите си. Направете всичко възможно, за да запазите крехкия баланс в отношенията си – хармонията помежду ви е по-важна от всякога, за да преодолеете трудностите, в които се намирате.\nРиби, крайните срокове неумолимо наближават, а вие все още не виждате финалната права. Не се отчайвайте – фокусирайте се – днес сте в състояние да направите и невъзможни за вас неща.\nчетвъртък, 05. май 2022 - 07:46


У Дома - Какво е да чакате гости, когато имате куче\nКакво е да чакате гости, когато имате куче\nПесът може да ви погоди големи номера във важен за вас момент. Затова започнете уроците от рано!\nСигурно ви се е случвало любимото ви добре възпитано куче да се държи като абсолютен кретен точно когато сте поканили важни гости, от които зависят толкова много неща. Послушното допреди няколко часа същество изведнъж показва такива номера, че се чудите откъде ги е научило. Освен това постоянно мъкне до масата някакви останки от чорапогащник, за който смътно си спомняте, че преди две седмици отчаяно сте търсили, но така и не сте открили. Да не говорим за постоянното катерене по коленете на гостите и скимтенето с надежда да бъде почесано по корема и погалено по гърба.\nНай-ужасяващият момент пък настава, когато поднесете вечерята. Тогава милото куче изведнъж надава пронизителен квик, сякаш не е яло поне от седмица. В началото то жадно следи всички в очите. Ако никой не обърне внимание на тихите му молби, то започва шумно да преглъща в унисон с хората около масата. Ако пак няма ефект, кучето плесва главата си на снежнобялата покривка, а от устата му потичат влажни лиги. При първото разсейване на хората около масата то отмъква пилешката кълка от най-близката чиния.\nЛогично следва бурна сцена, придружена със закани, бой и ядосано затваряне на любимеца в банята. Неволите обаче не свършват. Кучето започва да вие злокобно и точно след 15 минути на вратата ви звънят съседите от горния етаж с много ясен ултиматум, нетърпящ възражения. В крайна сметка вечерта е провалена, а надеждите ви, свързани с гостите - погребани.\nЗа да не се стига до подобни "сантиментални" сцени, които дълго отекват в съзнанието ви, направете необходимото. Доброто държане на кучето пред гости се учи още докато е съвсем малко. Важно е да го поощрявате всеки път с нещо дребно за хапване. Не раздавайте обаче лакомства без причина, а само при изключително послушно поведение. Друг вариант е да научите кучето да стои само в едната стая и да си играе с нещо, докато имате гости. Колкото повече играчки натрупате покрай него, толкова по-спокойно ще премине вечерта. Този вариант обаче не става за стаята където посрещате гостите. Въобще не си и мислете, че кучето ще се занимава тихо и кротко с играчките в някой ъгъл, без да досажда. През няколко минути то ще носи на някой от поканените нещо.\nНачин да успокоите любимеца е дългата разходка точно преди да дойдат гостите. Той ще е изморен и добре задоволен емоционално, за да обръща внимание на някакви си хора. Естествено помага и здравото хапване преди важната визита. Кучето не е чак толкова лакомо животно, че да настоява за още, при условие че е изяло огромна порция си специалитет само преди пет минути.\nИзточник: Веселин Паламаров\nudoma.com | Детска | Любимци | Зайчето | Какво е да чакате гости, когато имате куче


Кристиан към семейството на Милен Цветков: Искам да знаете, че искрено съжалявам - Bgonair\nСлед първото заседание по процеса съдът прецени, че няма процесуално нарушения по разследването\n21.01.2021 | 18:55 Редактор: Ралица Братанова\nЗапочна делото за катастрофата, при която загина Милен Цветков. 22-годишният Кристиан Николов е обвинен за умишлено причиняване на смъртта на журналиста.\nКристиан Николов влезе в съдебната зала с белезници, които за пореден път поиска да бъдат премахнати. Пред медиите не пожела да каже дали се чувства виновен за случилото се: В залата обаче го направи. Пред семейството на Милен, което видя за първи път очи в очи.\n"Искам да използвам този момент и да изкажа моите най-искрени съболезнования за загубата. Знам, че това нещо не би могло да Ви утеши, но искам да знаете, че искрено съжалявам за случилото се", заяви той.\nПо думите на адвоката на семейството на журналиста - Менко Менков, това е позиция, която Кристиан за пръв път заема и е едно добро начало към действията му.\nНиколов отново поиска домашен арест. Съдът обаче не видя мотив да смекчи мярката му. Но прецени, че майка му Десислава Николова не може да бъде част от защитата му, защото е била една от обвинените в началото на разследването на катастрофата.\nВ обвинителния акт престъплението е квалифицирано като умишлено деяние. А след първото заседание по процеса съдът прецени, че няма процесуално нарушения по разследването до момента.


Змии - 28 статии | Miau.bg\nЗмии , различните видове, техните особености и любопитни факти. Всичко за змиите на едно място. Съвети при гледането на змия .\nЗмииКои са зелените змии\nЗмииНай-големите змии в света\nЕкип изследователи открили в Сицилия няколко индивида от змията, позната като пясъчна боа. Пясъчната боя е срамежлива и неотровна змия, известна и у нас като турска боа, пясъчница\nНазванието гърмяща змия звучи твърде плашещо, но всъщност особеният звук, който издава тази змия с опашката си, представляващ тракане, е доста полезен, защото служи за предупреждение на други животни.\nЕпитетът красива, отнесен към вид змия, звучи почти като оксиморон, но е съвсем на място. Съществуват и красиви змии и към тях несъмнено се отнася императорската боа.\nБумсланг е вид змия, която е от семейството на Colubridae и има сравнително миролюбив характер, като първа няма да нападне, освен ако не бъде предизвикана. Името ѝ идва от думата boom, което на африкански значи дърво.\nКралицата на змиите е кралската змия! Кралската змия е една от най-разпространените змии в САЩ с приземен ареал и хранеща се с други змии (медянки, смокове и др. ), без да има проблем с тяхната отрова.\nЗмиите са невероятни животни, които имат много дълга евлюция и много интересен начин на живот. Опасни ли са змиите? Кои са популярните видове змии? Какво трябва да знаем за змиите?\nЗмиите, от които почти всички хора изпитват панически страх, всъщност представляват студенокръвни влечуги без крака. Те са близки роднини на гущерите.\nСпоред новите научни анализи най-смъртоносната змия в света е черната мамба. Има змии с по-силна отрова от тяхната, но точно този вид си е спечелил печалното място заради огромния брой смъртни случаи, причинени от ухапване.\nВ Австралия живеят едни от най-отровните змии в света. Местните хора са свикнали да бъдат внимателни с тях, но дори там се случва да се затвори някоя централна улица, ако в града се появи тигрова змия.\nВ огромното семейство на змиите кобрите заемат специално място и това не е случайно. Кобрата не е просто змия, тя е уникално създание. Не случайно нейният образ присъства в легендите от древни времена.\nКак дишат костенурките?\nСъвети при хранене на леопардов гекон


💅 ТЯЛО: Zumba е новият начин да останеш подходящ\nZumba е новият начин да останеш подходящ\nЗдравейте дами, В днешната публикация ви донасям един от най-яките и в момента много популярни начини да останете годни. Уроците по Зумба са изпълнени с хора, които се забавляват. Много е лесно да се хванете за енергия и вълнение, докато упражнявате тялото си едновременно. Прочетете нататък, за да научите повече за Zumba - невероятна форма на тренировка, ако все още не сте го направили.\nКакво представлява Zumba? Zumba е тренировка, прикрита като танцово парти. Първоначално уроците на Zumba се основаваха на класическите латински танци, като Samba, Merengue и Salsa. Тъй като еволюира през годините, Zumba е добавил всички видове музика, от хип-хопа до страната.\nКак е толкова добро упражнение? Подобно на други аеробни упражнения, Zumba използва повтарящо се и ритмично движение на големите мускули на тялото. По този начин това ще увеличи сърдечната Ви честота и ще увеличи притока на кръв и кислород към тялото. Започва с малко затопляне и е последван от много танци, музика, смях и изпотяване.\nПлюсове на Zumba:\n• Няма сложна хореография - Основната същност на Зумба се крие в неговата простота, тъй като не е свързана сложна хореография. • Известен асансьор за настроение. • Интервално трениране - Алтернативните ритми като салса, хип-хоп, ча-ча и дори коремните танци в пет-минутни сегменти увеличават тонизирането на тялото и скулптурирането. • Изгаряне на калории - В допълнение към ползата за сърцето и белите дробове, Zumba може да ви помогне да изгорите около 400 до 600 калории за един час. • Мускулите на сърцето - Zumba се концентрира върху основните ви мускули, които са мускулите на бедрата, краката, гърба и корема. Това са най-важните мускули за стабилност на гръбначния стълб и цялостна фитнес. • Партийна атмосфера - Zumba е аеробна тренировка, която е забавна и социална. Бихте ли някога да кажете не, за да се подготвите, докато сте в парти атмосфера?\nНедостатъци на Zumba:\n• Постоянно движение - Тъй като Зумба се нуждае от непрекъснато движение, може да ви е малко трудно, ако сте много нови за упражнения. • Трудност в поддържането - това е, ако имате наднормено тегло или имате някакви заболявания, които могат да ви забавят. • Партийна атмосфера - Макар че това е пречка за мнозина, някои хора може да не харесат идеята за танцово парти.\nСъвети за максимално увеличаване на ползите от класа Zumba:\n1. Според вашите нужди: Ако сте нов или се върнете към упражнения, попитайте за клас Zumba за начинаещи. Също така има златни класове Zumba за възрастни с по-малко напрегнати темпове и дори класове Aqua Zumba за версия с нисък удар , 2. Загряване: Винаги отчитайте един добър период за загряване и охлаждане за вашите класове Zumba. 3. Бъдете удобни: уверете се, че се обличате удобно и носите удобна чифт обувки. Гънките и краката ви може да се опънат поради танцовите движения. 4. Пийте вода: Важно е да останете хидратирани по време на клас Zumba. Така че не забравяйте да вземете чудото си с вас. Бих искал да знам за вашия опит с Zumba, ако вече сте в него и за вашите мисли и планове да се присъедините към тази страхотна тренировка, ако все още не сте. Пази се!\n10 Златни правила за отслабване 7 Най-добри книги за отслабване Лесно отслабване у дома упражнения 10 най-търсени след фитнес Q & A Как да направите упражнения за отслабване на работното място Моите 6 съвета за фитнес и моята рутинна фитнес 8 Предимства при упражняване на ум, различни от отслабване 8 Предимства при упражняване на ум, различни от отслабване\nЯсен подхранващ грижа за скалпа Преглед на шампоаните против пърхот


Каузи | Да започнем да асфалтираме улици вместо да "пълним дупки" - Капитал\nДа започнем да асфалтираме улици вместо да "пълним дупки"\n38 15 апр 2011, 27650 прочитания\nКаузата на: nosimoto\nКаузата е нова и подкрепена от 117 човека\nКонкретната причнина да предложа тази кауза е поредният материал, който прочетох във варненски електронен ежедневник относно площта на дупките, които общината трябвало да "закърпи". Какво да Ви кажа, на нашата улица е "кръпка до кръпка", но това не означава, че има асфалт или нормална настилка, по която да може да се кара или ходи нормално.\nРешението според мен е общините да си самозабранят да "кърпят" от сега нататък и да пестят нашите пари с цел цялостно преасфалтиране на проблемните улици. Знам, че този процес отнема повече време, но предпочитам да почакам 2 години и да имам чисто нов асфалт по улицата, отколкото до без край да се кърпи, т.е. да продължавам за неопределено време да живея в този лунен пейзаж. Ако и на Вас Ви е писнало да ходите/карате между дупки и кръпки, подкрепете каузата. Предлагайте и конкретни идеи как да помогнем на общините да стигнат до сходни изводи.\nУлици с изтекъл срок на годност. Дупките в София няма да изчезнат скоро заради липса на пари и къс управленски хоризонт\nКак да си запълним дупката пред нас. Няколко съвета, ако пътят пред дома ви е разбит или неасфалтиран\nКръпки за милион. Столичната община постигна висоти в гафовете по ремонта на малките улици в центъра на София\nhumpty_tt Рейтинг: 8 Неутрално\n15 апр 2011 14:48 1\nТова е което всички бихме искали, само не знам дали съм склонен да изчакам две години, защото към момемта положението е повече от трагично :(\nGopeто Рейтинг: 1626 Неутрално\n15 апр 2011 14:54 2\nТук се опира до управленските умения на градонaчалниците - кмет, служители на общината. Също така и до липсата на отговорност и гражданска съвест на горните, както и на общинските съветници. Винаги, когато се заговори за този проблем се надига вой до небесета колко е скъпо. Когато обаче започне да се прави сметка и най-вече някой непукис да се рови в делата им, оказва се че гореспоменатите служители гледат на тази дейност, като на една от многото възможности да си напълнят сметките. И светила от всякаква величина започват да обясняват как неможе да стане. В едно село обаче при положение, че кмета е стара соц. номенклатура успя за 2 година да асфалтира абсолютно всички улици. Като преди това оправи подземната инфраструктура. Както и пътя от отбивката до селото.\nНе съм чул общината да е пред фалит, въпреки че кмета е "комунист". И понеже селото е близо до София, просто живна. Имотите поскъпнаха, хората по-често взеха да ходят и да пълнят местните кръчмета. Появиха се и нови.\nТака че не е невъзможно.\nЩе припомня и мъдростта за тази ситуация, която трябва да е написана на входа на всяка община, министерство, парламент и др. подобни.\n"Който иска да направи нещо - намира начин, който не иска намира оправдание"\nPiroman Рейтинг: 450 Неутрално\n15 апр 2011 15:41 3\nАко си мислите че при вас и зле елате в Шумен да видите за какво става дума сменяха миналата година част от водопровода и не остана здрава улица тази година обещават още 38 км улици да разкопаят и е кръпка до кръпка а между тях дупка.\nDoge Рейтинг: 1883 Неутрално\n15 апр 2011 15:51 4\nМоже да се направи, но не и в рамките на 2 години. Положението е толкова занемарено. Казвам го от опит. Площта която заемат дупките към цялата площ на улицата е около 10% (за кръпките правени в рамките на една календарна година). Да кажем че е малко по евтино да се прави нацяло. (все едно правим 15%). Значи че ако се имаме същия бюджет периода е около 6-7г. Още нещо. Трябва да се направи график, кои улици коя година. И ще има много недоволни, що тяхната направиха нашата не? 100 пъти ще променят списъка, щото еди си кой живеел там. (защото няма какво да се лъжем, това е нашата действителност).\n15 апр 2011 16:02 5\nМненията на потребителя SorryLol бяха изтрити поради системно и целенасочено нарушаване на правилата за форумите.\nvnikolov79 Рейтинг: 450 Неутрално\n15 апр 2011 16:06 6\nАз пък искам да съм Млад, Красив и Много Богат! Едва ли кметовете не са се сетили че е по-красиво и приятно да има нови улици, автобуси че даже и метро. Но няма пари! Каквото събере общината с това разполага и то стига за кърпене, ако и за това стигне. Хитрите кметове могат да вземат кредити и да поправят една, две улици - след това оскъдните средства в следващите години ще отиват за лихви и дори за кръпки няма да има. Само белите стават Лесно, Бързо и по няколко наведнъж. За хубавите неща трябва са се почака, поработи и накрая не са чак толкова хубави - това са реалностите. Няма лошо да мрънкаме за нови улици но винаги трябва да се питаме с какви пари се купуват обществените придобивки.\nplamen1989 Рейтинг: 672 Неутрално\n15 апр 2011 16:58 7\nДо коментар [#5] от "SorryLol":\nТи как разбра, че има достатъчно пари ?\nКато си толкова начетен, вземи парите от акциза и асфалтирай улиците. А след това отиди при пенсионерките и им кажи, че парите са им вложени в ей тая улица.\npeho Рейтинг: 506 Неутрално\n15 апр 2011 17:11 8\nКаузата е готина на теория и неизпълнима на практика.\nАйде да кажем, че ще асфалтират улиците нацяло. Е да, но трябва да се смени и ВиК мрежата, защото при следващата авария улицата ще се разкопае. Трябва са се ремонтира/направи и електропреносната, газовата и телекомуникационната мрежа. Колко ще излезе тогава една улица? Няколко милиона. И тук идва следващия момент. Откъде общината ще вземе тези пари? Имам приятелка която е на квартира с още 4 човека. Те има 3 автомобила които карат всеки ден. Общината прибира от тях 0.00 лева данъци, защото те не са от Варна. А и да бяха все тая, парите пак за нищо няма да стигнат. Така, че слезте малко на земята, мислете логично и ми цъкайте обидени минуси. Още дълги години ще има да лепите стикери "къде са ни европейските пътища" и ще мърморите за дупки и носачи на ракия.\nsasho Рейтинг: 229 Разстроено\n18 апр 2011 10:42 9\nПо отношение на късият управленски хоризонт само мога да кажа, че съм напълно съгласен. Ще дам и пример. Преди почти 2 години започна ремонтът на моста на ул. Черковна. Улицата беше затворена за 3 месеца! През това време улицата която пресича черковна точно след моста (ул. Екатерина Симидчийска) беше почти неизползваема, а състоянието и е меко казано отчайващо. Резултатът след ремонта на въпросният мост беше: 50м оправен мост, 50м останали дупки по павираната ул. Черковна (между бул. Мадрид и моста), ноправени околни улици. Въпросът, който си задавам е: Какво като имаме 50м изцяло оправен мост, след като всичко около него е разбито и продължава да се разбива?!?!\n27 апр 2011 16:34 10\nВ края на 70те на миналия век четох за германски автомобил оборудван със сита и къртачи,който като подхване даден път кърти ,раздробява,пресява,дели на фракции и зад него с много малко добавки излиза нова настилка.Това беше публикувано във бившия вестник Орбита.И от тогава до сега никой ли не проучи тези машини?Може би на някого не не му харесват.По добре да пълним дупки с лопати и работа за много работници.\ndtsvetkov Рейтинг: 8 Неутрално\n1 май 2011 10:54 11\nАз лично съм привърженик на принципа 80-20, който постепенно да се трансформира до 95-5.\nПо-големият процент от годишния бюджет за ремонт на пътната мрежа да отива за ново асфалтиране на пътищата, а по-малкия - за ремонт на дупки и други локални проблеми. Няма начин 100% от средствата за ремонт на пътища да отиват за ново асфалтиране. Във фонд "Резервен" винаги трябва да има средства за решаване на спешни проблеми.\nНещо друго, което е възможно при желание да се случи е да има публичност на фирмите, които изпълняват възложените ремонти. Спокойно може да се води регистър, включително с видеозаснемане, на участъците които са с ремонтирани (нов асфалт или "кръпки", т.е. нещо като жива памет, като се ползва технлологията "street view" на Google Maps). При издънка на такъв изпълнител, не само фирмата му, но и лицата участващи в нея като собственици и управително тяло не трябва повече да имат възможност за участие в обществени поръчки за подобно изпълнение.\nBBB Рейтинг: 395 Неутрално\n5 май 2011 22:05 12\nДа спрат да хвърлят пари за кърпене и за асфалтиране с некачествени материали. Няма голям смисъл да асфалтираш една улица така че след най-много 2-3 години да е в същото непоносимо състояние. # Да се протестира, докато се стигне до диалог и ако всичко остане дотам, пак протести - иначе явно никой не се сеща.\nISTORIK Рейтинг: 903 Неутрално\n8 май 2011 12:11 13\nВ Япония и по тротоарите има асфалт. А самите тротоари не са по-високи от шосето. Но никой шофьор не кара по тротоара и не паркира автомобила си там.\nPiere Рейтинг: 450 Неутрално\n14 май 2011 08:54 14\nЕдна от пречките за преасфалтиране на улици и пътища е фундаментална - КОРУПЦИЯТА!!!ЗАКОНА ЗА ОБЩЕСТВЕНИТЕ ПОРЪЧКИ,този най-отвратителен правен кодекс,дава в ръцете на възложителите вкл.и държавните такива,корупционния лост. В момента магистралата Белград -граница с Унгария се строй от около 20 на брой пътностроителни фирми с определени участъци и със съответния срок на изпълнение,примерно 4-ри месеца,това значи ,че след четри месеца ще я има тази магистрала от 180 км.Така ли е в Булгаристан,да ама не!Тук тежките процедури за избор на изпълнител и то на един за еди кои си лот на магистрала ТРАКИЯ ,разколебава доверието на интересуващите се от проблема.Съвсем ясно е,защо с една фирма а не с 20,исънт ит?\nmatio Рейтинг: 402 Неутрално\n28 май 2011 11:10 15\nАбсолютно съм съгласен! И ден не минава без да си мисля за това! Кърпенето е една порочна практика, с която се източват средства. Улиците до нас се кърпят и разбиват до неузнаваемост за месеци! Няма страна, която да има пътища и да кърпи дупки! Нека не наливаме пусто в празно.\nhypercube Рейтинг: 508 Неутрално\n30 май 2011 23:51 16\nОсвен да кърпят обаче никой не се сеща да запълни пукнатините по асфалта овреме със смола. Така овреме се овладява проблема и пътищата издържат по-дълго до очакваното преасфалтиране.\n31 май 2011 16:01 17\nДо коментар [#12] от "BBB":\nАбсолютно подкрепям! По волята на някой объркал се бог нашата улица я асфалтираха нацяло. Дотук добре. Но асфалта изглежда все едно е втора употреба. Попитахме работниците "Защо така?" и отговорът логично беше: "За такъв са ни платили". Знам, че има много случаи на корупция при обществените поръчки, но най-често просто заданията са за материали и услуги второ качество. Ще следя и ще докладвам колко ще издържи. А, да, и не знам дали няма да прокарват водопровод скоро ;)\nCTEHATA Рейтинг: 8 Неутрално\n25 юни 2011 18:34 18\nОсновният проблем е, че кърпенето е икономически по-изгодно.\nАко се приложи модел, при който се сключва сделка за възстановяване и поддръжка на пътната мрежа за някакъв срок, нещата могат да се променят.\nТърг за ремонт и поддръжка на булевард Владислав в отсечката от Катедралата до Макдрайв.\nОчакват се заявки за:\nАвансов процент - не повече от 50% (примерно). Ако някой даде по-нисък, това да носи точки в търга.\nГодини, в които пътят ще се поддържа (не по-малко от 10).\nЦена за подръжка на година след 10-тата (опционално).\nПредварително изяснена сума, която изпълнителят ПОЛУЧАВА, ако се наложи част от настилката да се разруши заради ремонти. Може да е параметър в търга.\nЯсни правила за това кой плаща при нужда от разрушаване на настилка.\nЯсни правила за евентуално индексиране на сумите с инфлацията или с цената на някой важен ресурс.\nТърг за полагане на инфраструктура под булеварда, преди самите ремонтни работи.\nСъответно ежегодни плащания за 10 години, но само ако пътят наистина е в добро състояние. Като естествено да има ясна дефиниция за "добро" състояние.\nОбезщетяване на поддържащият пътя при нужда от кОпане.\nТогава и само тогава интересът на изпълнителят и на обществото ще съвпаднат поне частично.\nnellyb Рейтинг: 395 Неутрално\n20 юли 2011 17:51 19\nЦялата система с търговете е голяма дупка. Във всички области е така. Самите условия се поставят по такъв начин, че в крайна сметка се доставят най-скапаните стоки и се извършват най-калпавите услуги. А щом все пак се провеждат търгове, занчи пари все пак има. Въпроса е колко ефективно се използват. Но понеже ние сме една изключително богата държава, какво ни пука как се харчат държавните пари?!?\nЗлатин Златев Рейтинг: 1391 Неутрално\n21 юли 2011 11:23 20\nДо коментар [#18] от "CTEHATA":\nУточнявай че говориш за град Варна в примера ти :)\n21 юли 2011 20:39 21\nДо коментар [#20] от "Златин Златев":\nЕ, статията започва със "Конкретната причнина да предложа тази кауза е поредният материал, който прочетох във !варненски! електронен ежедневник относно площта на дупките" все пак ;)\nНина Ог Рейтинг: 616 Неутрално\n23 юли 2011 16:59 22\nПодкрепям каузата, но в добавка, общините трябва да съгласуват асфалтирането с ВИК, газоподаващите дружества и с всички останали , чиито комуникации се намират точно под асфалтираните улици. Без планиране, поне за две години напред и съгласуване с всички подобни службици - няма да стане нищо по-различно.\n23 юли 2011 19:29 23\nИма и един друг важен аспект. Много важно е какъв кмет си избираме. За да е успешен мандатът му той/тя трябва да бъде с професия или от строителния сетор или от финасовия. Строител - архитект или инженер, защото те имат необходимата квалификация и знания за устойството на градовете и селищата. Другата възможност е професионалист от финансовата сфера, който много добре знае как се управляват финансиите. Неможе да се очаква от лека, учител или пожарникар да се справят със задачите си на кмет. Ще дам само един пример - хидро инженерът И. Иванов. Единственият изключително успешен кмет на София откакто града е столица до сега.\nРосица Василева Рейтинг: 8 Неутрално\n24 юли 2011 11:40 24\nЕдва ли има български гражданин, който да не мечтае да се движи по изцяло асфалтирани пътища, а не по закърпени тук-таме. Но за жалост те са асфалстирани само в предизборните обещания на управляващите.\nvoklev Рейтинг: 229 Неутрално\n24 юли 2011 16:39 25\nДобрутро ! Цял свят асфаптира , а не кърпи . Това не може да бъде тема за дискусия ! Моля, следващата !\n29 юли 2011 16:57 26\nТова, което съм готов да приема в такъв случай е следното:\nАко от мен като малък нормален човечец зависи това дали да се преасфалтират улици или да се кърпят, смятам, че трябва да има по-адекватен контрол върху това. За това, което имам предвид, ще дам един пример със столицата ни, понеже там живея а именно, бяха преасфалтирани цели улици тук и след година се показаха дупките. Пример също е и Цариградско шосе, който е запознат може да сподели мнение. Лятото на 2007 година не бях в България и само чух, че след преасфалтирането на отсечката след Плиска, посока Центъра, тя веднага почти е станала на вълни - нормално ли е това? Мислите ли сега, че ако гласуваме преасфалтиране на улиците изцяло, ще решим проблема? Аз не мисля така - няма да има очаквания ефект най-малкото. По-скоро бих предложил по-адекватен контрол над свършената работа в това отношение, а ефектът върху улиците сам ще стане виден!\ngost22 Рейтинг: 1502 Любопитно\n30 авг 2011 09:27 27\nДупките ще изчезнат само ако гражданите могат да осъдят съответната община, за предизвиканите от дупката катастрофи и неудобства. До тогава всичко ще е корупция и непукизъм.\nmak1951 Рейтинг: 454 Неутрално\n16 сеп 2011 09:32 28\nПодкрепям с едно уточнение. Ако не се прави с качествени материали и както трябва и от асфалтирането ползата ще е като от кърпенете.\nevpetra Рейтинг: 1005 Неутрално\n28 сеп 2011 19:32 29\n"Подкрепям с едно уточнение. Ако не се прави с качествени материали и както трябва и от асфалтирането ползата ще е като от кърпенето." Съгласна съм.\nOrchid Рейтинг: 909 Неутрално\n14 яну 2012 22:44 30\n"Основният проблем е, че кърпенето е икономически по-изгодно.\nТочно това ми беше на ум да пиша В бюджета на варненската община се харчат грешни пари всяка година за кръпки по улиците, за да могат Пътстрой и останалите фирми от холдинга да поддържат високия стандарт на живот на собствениците си.\nА като имам предвид, че отново същите мутри са в общинагта, всяка кауза ми се вижда обречена.\nИ все пак-надеждата и оптимизма умират последни. Това трябва да важи за всички общини в България, затова подкрепям!\nЛюбомир Попов Рейтинг: 434 Гневно\n14 май 2012 17:25 31\nОбщините по правило не мислят. По-конкретно в Столична община. Ето и един прекрасен пример: през периода 2006-2007 година Столична община извършва "Рехабилитация на бул." Алея П.К.Яворов" от Ситняково до бул."Симеоновско шосе" за сумата от 2,5 млн.лева. Какво се случва през 2008 година: общината обявява конкурс за цялостна реконструкция на бул. "П. К. Яворов" от "Цариградско шосе" до ул. "Сребърна" и изграждане на виадукт над кръстовището при ул. "Стоян Михайловски". През пролетта на 2009 г. е сключен договор за реконструкция на кръстовището на телевизионната кула между Столичната община и "ГБС-инфраструктурно строителство". През 2010 година е завършен работният проект за обновяване на кръстовището при Телевизионната кула и превръщането му в пътен възел тип "Кръгово кръстовище" на две нива.\nАз ли съм малоумен или някой друг?!?! И искате да има мисъл? НЯМА. Гарантирано от ГЕРБ.\n28 мар 2017 02:04 32\nКрайно време. Подкрепям. И асфалтирането да има поне десетгодишна гаранция.\nКалибър Рейтинг: 1170 Неутрално\n28 мар 2017 02:28 33\nСултана, това е възможно по цял свят, но е невъзможно в България\nKoba Stalin Рейтинг: 1391 Весело\n28 мар 2017 03:00 34\nБратчедът Хитлер е направил аутобани за 6 години. Покрил е цяла Германия с мрежа от аутобани. Погледнете картата на Европа - няма по-гъста. И то с аутобани с подложка от железобетон, годни да издържат на авиационни бомби - а не на сняг и дъжд. Къде сме ние?\nНие и днес се чудим какво да правим - уникални тъпунгери.\n28 мар 2017 14:27 35\nТам е друга схема. Той въвежда собствена независима парична система. Срещу всяка банкнота стои стока или услуганв обществения сектор. И тогава не се пазари за качество - толкова струва, толкова печатат, няма кредити и лихви. На мен като лаик във финансите ми изглежда логично. Но нямам познанията в тази област, за да го коментирам.В соца казваха, че ако си печаташ пари идва инфлация, защото срещу тях няма стоки и се обезценяват. Днес стоките са бол - ако произвеждаш нещо за една единица разход, трябват ти Х единици, за да го продадеш, като това Х расте непрекъснато. Честно казано, надхвърля нивото ми на естествена интелигентност. Но неговата ми е ясна - стройте магистрали, не пестете от качество, колкото излезе, печатаме парите и плащаме. Но ако това го кажеш на грамотен финансист, той те поглежда снизходително и ти обяснява какъв идиот си. Вместо да ти обясни защо не действа. Това от мен.\n28 мар 2017 14:54 36\nДо коментар [#35] от "султана глаушева":ако това го кажеш на грамотен финансист, той те поглежда снизходително и ти обяснява какъв идиот си. Вместо да ти обясни защо не действа.\nКое не действа? Има ли ги магистралите - има ги. Знае ли се как е направено - знае се. А защо няма да го направим? Защото много "наши" фирми източват парите на данъкоплатците с това несекващо, запълване, кърпене и преасфалтиране. А такива при Третия райх щяха да свършат в крематориума на най-близкия концлагер. В това е разликата и затова ще си останем с кръпките. И само ще си чешем езиците.\n28 мар 2017 22:03 37\nТова е тема табу. Само да я зачекнеш в Германия или Австрия, чака те пандела. Свобода на словото. Или свобода на дрънкането? Това искам да ти кажа. Дано си ме разбрал.\nKoba Stalin Рейтинг: 1391 Неутрално\n28 мар 2017 22:07 38\nМного добре те разбрах. Знам го това.\n117 човека подкрепят каузата


Пътят на тигъра - Бернхард Мьощъл Запад - Благополучие - Издателство Изток-Запад\nКнижарница > Благополучие > Самоусъвършенстване\t>\tПътят на тигъра\nКолко добре се познавате?\nСъзнавате ли своите силни страни?\nНе всички могат да отговорят на подобни въпроси, отнасящи се до собствената им личност. Ала който познава себе си и своите преимущества, оценява правилно и собствената си енергия. Той може да защити ефикасно своята позиция, той се налага.\nОще монасите от Шаолин са знаели за тази връзка и ни учат и днес да следваме пътя на тигъра. Бернхард Мьощъл ни разкрива тази източна мъдрост, така че да ни бъде от полза. Той ни показва как да открием силата в себе си, да вземем живота в своите ръце и да се справяме с предизвикателствата на всекидневието със здраво чувство за собствена значимост.\nТайната за тийнейджъри


С е-мобилност и устойчив туризъм възраждат крайдунавските общини Иваново и Белене | Блогът на Мартин\nОпубликовано 27.06.2019 15.06.2019 от Мартин Иванов\nДвете общини обединяват усилия с неправителствения сектор в международен проект целящ да създаде модел за устойчиво развитие и нови зелени работни места\nКулата от която могат да се наблюдават птиците на остров Белене, снимка: WWF\n„Само с комарите не можем да се справим”. Това е най-честата реплика, която можеш да чуеш в Белене, град с лагерно минало и атомни илюзии, около който сякаш природата напомня, че е истинският господар на живописните острови, осеяли голямата река в района. Освен с комарите обаче, тук както навред в Дунавската равнина трябва да се справят и с обезлюдяванетов резултат на липсата на работа. Единственият „спасителен остров” за голяма част от местните си остава същият онзи остров Белене, добил мрачна слава в страшните времена на преследване на инакомислещите, където се намира затвора- съдбоносен както за лишените от свобода, така и за жителите на града.\nУчастието в проекта Лена и с помощта на 13 партньори от седем страни може би ще променят сценария, обрекъл общини като Белене и Иваново на тиха забрава, и може да придадат нова надежда за създаване на възможности за развитие на устойчив туризъм в комбинация с е-мобилност и включване на региона в дунавските и европейски веломаршрути. За да видим резултатите от проекта, посетихме двете общини с колеги журналисти от национални и регионални медии, като се включи и колега сътрудничащ за румънски регионални издания.\nПо три електровелосипеда със зарядни станции са доставени по проекта LENA в общините Белене и Иваново, Снимка:\nВ рамките на проекта в Белене и Иваново са инсталирани станции за зареждане на електрически велосипеди, като са закупени и по три електровелосипеда. От българска страна партньор по проекта е Световния фонд за опазване на дивата природа (WWF). Целта на проекта е с опазване на защитените природни територии и в комбинация с устойчив туризъм, рибарство, билкарство, бубарство и пчеларство да се създаде нов поминък за местните жители и да се направи региона по-привлекателен и разпознаваем на туристическата карта. В рамките на проекта е организирано обучение за дунавски туристически гидове, срещи и обучение на рибари , велопоходи и проучвания на защитените територии в природен парк Персина.\n“Хубавото на тези обучения за туристически водачи беше, че в продължение на два модула разисквахме кои ниши и какви туристически продукти не са разработваниу нас и установихме, че няма предлагане на продукти за хора в неравностойно положение, защото има много млади хора с двигателни затруднения, на които би им било приятно да посетят дадена местност или да са сред природата”, разясни Лора Жебрил.\nВ Белене искат да направят дунавския риболов по-устойчив, комбинирайки го с екотуризъм\nОсвен това според нея ще се работи за създаването на съвместен туристически продукт с рибарите от Гюргево. „Искаме да създадем общ туристически продукт, за да може рибарите и туристическите водачи по места да предлагат единна услуга, която да се допълва в Румъния. Така ще се намали риболовната тежест върху реката и ще се диверсифицират риболовните дейности”, допълва тя.\nПроект LENA обхваща 11 защитени територии и засяга над половин милион души\nЗа значимостта на проекта за развитието на регионите включени в него говори фактът, че той обхваща 11 защитени територии, разположени на над 375 хил. ха и 15 зони от НАТУРА 2000, а реализацията му засяга над половин милион души, голяма част от тях с нисък икономически статус. Може би и затова местната управав двете общини ни посрещна с огромно нетърпение и ентусиазъм, за да ни демонстрира как са успели да реализират проекта на територията на белене. „Целта на инициативата е да се създадат нови възможности за развитие на градовете и териториите, в близост до река Дунав, така че да се създадат възможности за бизнес, и да се открият зелени работни места”, разясни пред многобройната публика пред общината в Белене Диана Андреева, ръководител на проекта от страна на WWF.\nКрай защитената местноsт Кайкуша, Снимка WWF\nВ същото време десетки нетърпеливи деца очакваха да се включат в специално организирания велопоход до защитената местност Кайкуша, където могат да се наблюдават редки и защитени водоплаващи птици и животни, обитаващи местността. В района на защитената местност са изградени беседка за отдих и места за достъп и наблюдение на птиците.\nЖивописен изгрев край Белене\nНе по-малко вълнуващо се оказа и посещението ни на остров Белене, където заради действащият затвор се наложи да преминем през строги мерки за сигурност. Местните власти обаче са амбицирани да включат острова към специален веломаршрут , който въпреки ограничителните мерки, ще е насочен най-вече към любителите орнитолози. На острова има 25 хил. декара обработваеми земи и пасища, като затворническата администрация има планове за изграждане на мандра. Дигите и пътищата на острова са правени от лагеристи в периода от 1949 до 1973 година.\nЧаст от влажната зона в защитената местност Кайкуша, снимка WWF\n„Нашата влажна зона на територията на парк Персина е най-голямата в България която е възстановена. Заради експлоатирането на острова в миналото, тя е била тотално унищожена , което е довело до разрушаване на биоразнообразието тук. Възстановяването и е започнало още преди обявяването на парка през 2000 година и приключва през 2008 година с помощта на финансиране от Световната банка”, разказва Даниела Каракашева, която е част от администрацията на природен парк „Персина”. За да се осигурява вода до влажната зона, дигите на острова са скъсани на няколко места. За да се случи естественото и възстановяване са били направени множество проучвания така че разрушенията за околната среда да са сведени до минимум. За целта са били привлечени множество български и чужди консултанти и учени. „Много се гордеем с нея, защото още през първите години след нейното възстановяване , биоразнообразието се върна на острова със страшна сила. Като например броят на сивите гъски се увеличи от 5-10 до над 500 след напълването на блатата”, разказва тя. Не само те, но и останалите видове водоплаващи птици според нея сякаш са си възвърнали един забравен дом, защото влажната зона обхваща и Никополската островна група, достигайки площ от 18 370 хектара.\nПред общината в село Иваново, снимка WWF\nВ Иваново, която е другата община , включена в проекта се предвижда заедно с развитието на устойчива туристическа услуга, основана на еллектромобилност, да се създаде производство на билки, които да се изнасят за външния пазар. „Ако одобрят продължението на проекта LENA 2, искаме да работим с пчеларската общност и овощарите на територията на Русенски Лом, защото в района има много трайни насаждения”, казва Лора. Подобно сътрудничество според нея ще допринесе да се изчисли цената на опрашването като екосистемна услуга у нас. „Надяваме се в бъдеще един турист да може да тръгва от изворите на река Дунав и да достигне до Черно море, като на различни места успява да си смени електрическия велосипед”, допълва Диана. В рамките на проекта LENA в Иваново са разработили предпроектно проучване за създаване на пункт за изкупуване на билки който ще генерира работни места и ще раздвижи бизнеса на място, като даде възможност на хората занимаващи се със събирането на билки да получават сигурни доходи. Освен това извън работата по проекта на територията на общината е направена оценка за ресурсите от лечебни растения, като са организирани и обучения за събирачи на билки.\nИвановските скални църкви. снимка WWF\nСред гостите бе и господин Дитер Шааф от Тутлинген в Баден Вюртемберг, която е община партньор по проекта, където също са закупени 10 електровелосипеда. „Работя в сверата на е-мобилността от 2016 година и от 2017 година съм част от проекта LENA, в рамките на който с партньорите от различни страни организирахме специално обучение за е-мениджъри в Тутлинген. Благодарение на него участниците са придобили практически и теоретични познания”, казва експертът. Идеята на проекта според него е освен да се създаде устойчив бизнес по места комбиниран с екосъобразен туризъм , е и да се мотивира производството на различни компоненти, било зарядни станции или електровелосипеди в различните региони. В тази връзка електровелосипедите и зарядните станции в Иваново и Белене също са българско производство.\nНа територията на общината се намират и Ивановските скални църкви, които се отличават с относително запазени стенописи, и са неизменна част от туристическите маршрути. Убедихме се в това и сами, посещавайки една от тях- църквата Света Богородица, в която потокът от туристи просто не секваше.\nЗа сп. „Агроном”\nКатегории ДестинацияМетки elektrowelosipedi, Белене, Дунав, е-мобилност, Иваново, проект LENA, устойчив туризъм


Богдан Кирилов: Утре очакваме доставка на над 31 000 дози от ваксината на "Пфайзер" | Здравето е мисия\nPrevious Богдан Кирилов: До края на месец юни ще има достатъчни дози за ваксинирането на близо 2,5 млн. души\nNext Проф. Асен Балтов: Починалият гръцки студен е бил 10 дни в УМБАЛСМ „Пирогов“ и е направено всичко възможно за лечението му\nБогдан Кирилов: Утре очакваме доставка на над 31 000 дози от ваксината на „Пфайзер“\nСофия. Утре очакваме доставка на над 31 000 дози от ваксината на „Пфайзер“. Това каза изпълнителният директор на Изпълнителна агенция по лекарствата Богдан Кирилов в предаването „Неделя 150“ по БНР. „Във вторник ще пристигнат 51 000 на „Модерна“, а в сряда – 151 200 от „АстраЗенека“. Общо за следващата седмица над 230 000 дози“, заяви Кирилов.\nПо думите му за април потвърдената информация е за над 650 000 дози. „Очакваме дори увеличение. Втората половина на април очакваме и тази на „Джонсън и Джонсън“. Количествата ще бъдат значително по-големи от това до момента. Очаквам през април, че освен аденовирусната ваксина, която получаваха, ще има възможност и за по-големи количества от RNK-ваксините. За април ще получим поне 350 000 дози, като със сигурност се очаква и ускоряване на доставките. Полагаме максимални усилия да получим скоро по-голямо количество дори от това, което съобщих“, допълни Кирилов.\n„Във връзка с малките количества, които бяха осигурени в първите месеци, беше важно да се осигури ваксиниране на медицинските специалисти. Самият план на доставки, които беше предоставен от производителите показваше, че в първите месеци няма да има достатъчно количества, които да гарантиран ваксиниране на голяма група от възрастното население. Още в началото на ваксинационния процес максимално бързо стартира и фаза 3 и 4, където попадат и лицата над 65 години“, допълни той.\nПо думите му все още няма категорични решение колко точно повече ваксини ще получим. „ЕК успя да договори 10 млн. дози с „Пфайзер“. Все още продължават разговорите на ниво ЕК. Полагаме усилия максимално количество да бъде доставено за България. Може да бъдете сигурни, че своевременно след като се вземе решение от ЕК ще се представи информация. Постоянно се провеждат разговори с компанията-производител“, отбеляза още Богдан Кирилов.


Случайно попаднах на тази огромна дискусия за улиците и транспорта в София в блога на Орлин. Искам да й отговоря, но тук 🙂 Четивото със сигурност не е забавно. Според мен София плаче за инвестиции в инфраструктура. Това означава – метро до всички квартали ASAP, много по-големи главни пътища и огромно количество паркинги и паркоместа […]\nНай-сетне добри страни на ЖК Овча Купел\nИмаме си готини съседи 🙂\nМоже ли да се излезе от матрицата?\nНе можах да си спомня нито един холивудски филм, в който главните герои успяват да излязат от “матрицата”. Ето няколко, в които адски много хора измират в опитите си да се спасят: House of 9 (2005) Saw Saw II Cube Hypercube Cube Zero House of Wax Сещам се и за други подобни филми, които са […]\nДанон Айрян – вече в нова, “по-голяма” опаковка\nДанон Айрян трайно стъпи на ценовия диапазон 55 – 60 стотинки. Това обаче не е единственото увеличение на цената на популярния продукт спрямо миналата година (~50ст.) Той вече е 290 грама, а не като преди 330. Всичко това, след като производителите на кисели млека решиха, че вече нямаме нужда от 500 грамови кофички с кисело […]\nlast.fm – Upsurt is similar to Anelia\nОт днес има last.fm в блога ми, благодарение на плъгина audioscrobbler. Живот и здраве може да го модифицирам да показва класацията от профила ми, вместо последните изпълнения. За сега съм шокиран от факта, че Upsurt излизат мешани с категорията чалготека 🙂 Ето моята класация на слушания по изпълнител (интересно след колко ли време ще се […]\nТози пост е само за читатели като exiler, дето знаят за какво иде реч:) Шахът е една специфична краста, която е по-добре да не ви лови. Принудителната 5 дневна почивка май ми се е отразила добре на формата. Днес от около 20 изиграни игри спечелих 18, направих 1 реми и 1 загуба. На Bullet (1/0) […]\nИмах честта да посетя City Center Sofia. Много перфектно име за нещо в София. Почти също толкова тъпо, колкото Mall of Sofia. И двете са на латиница. И двете са с чужди думи. Бях впечатлен от безидейността на конструкцията. Отвън сградата изглежда много добре, но отвътре е просто трагедия. Прилича на кино, само дето е […]